Virallinen lehti nro C 211 , 22/07/1996 s. 0038



A4-0147/96 Päätöslauselma toisesta kertomuksesta yhteisön korkotuen myöntämisestä pienille ja keskisuurille yrityksille annetuille lainoille ja sen pidentämisestä Euroopan investointipankin väliaikaisen antolainausjärjestelyn puitteissa (pk-järjestely) (KOM(95)0485 - C4-0594/95) Euroopan parlamentti, joka - ottaa huomioon toisen kertomuksen yhteisön korkotuen myöntämisestä pienille ja keskisuurille yrityksille annetuille lainoille ja sen pidentämisestä Euroopan investointipankin väliaikaisen antolainausjärjestelyn puitteissa (pk-järjestely) (KOM(95)0485) - C4-0594/95), - ottaa huomioon ehdotuksen komission päätökseksi yhteisön korkotuen myöntämisestä pienille ja keskisuurille yrityksille annetuille lainoille ja sen pidentämisestä Euroopan investointipankin väliaikaisen antolainajärjestelyn puitteissa (KOM(93)0577 - C3-0021/94) ((EYVL C 10, 14.1.1994, s. 13)), sekä 24. helmikuuta 1994 antamansa lausunnon tästä ehdotuksesta ((EYVL C 77, 14.3.1994, s. 46)), - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön ja budjettivaliokunnan lausunnon (A4- 0147/96), A. ottaa huomioon, että suurimmassa osassa unionia vallitsevat luvattoman korkeat työttömyysluvut, jotka vaarantavat unionin sosiaalis-taloudellisen rakenteen, B. ottaa huomioon, että useimmat jäsenvaltiot kokivat taloutensa jonkinasteisen elpymisen vuonna 1995, mutta vain pari jäsenvaltiota pystyi vähentämään työttömyyttä, C. ottaa huomioon, että komissio on jo tarkistanut vuoden 1996 kasvuennustettaan alaspäin, koska talouskasvu on hidastunut, ja ottaa huomioon, että talouskasvun hidastuminen uhkaa työttömyyden puolittamistavoitteen toteuttamista vuosikymmenen loppuun mennessä, D. ottaa huomioon, että laaja yhteisymmärrys vallitsee siitä, että tulevaisuudessa kasvua tapahtuu ja työpaikkoja luodaan pienissä ja keskisuurissa yrityksissä ja ennen kaikkea pienyrityksissä, E. ottaa huomioon, että pienyritysten investoinnit ja työpaikkojen luominen edellyttävät lainarahoitusta; ottaa huomioon, että pienyrityksillä on usein vaikeuksia luotonsaannissa ja luoton takaisinmaksussa, F. ottaa huomioon, että parlamentti edellä mainitussa lausunnossa aivan oikein suhtautui myönteisesti ehdotukseen, jonka mukaan pk-yrityksille koko unionin alueella myönnetään EIP:n väliaikaisen antolainausjärjestelyn puitteissa miljardi ecua kahden prosenttiyksikön korkotuella, joka rahoitetaan yhteisön talousarviosta; ottaa huomioon, että nimenomaan parlamentti ajoi tätä asiaa ja myönsi määrärahat talousarvioon tätä tukea varten; toteaa, että nykyinen järjestely edistää paitsi työpaikkojen luomista myös tuottavaa sijoittamista, G. ottaa huomioon, että välittäjillä on erittäin tärkeä tehtävä Euroopan investointipankin lainojen saamiseksi pk-yritysten käyttöön, niiden tietoon ja niiden kannalta helpoiksi, H. ottaa huomioon, että Euroopan investointipankilla on yhä tärkeämpi tehtävä EU:n pk-yritysten avustamisessa, 1. Pitää myönteisenä komission toista kertomusta päätöksen toimeenpanosta; ottaa huomioon, että järjestely on ollut valtava menestys, sillä 95 % määrärahoista oli käytetty kertomuksen valmistumisen aikaan (31. heinäkuuta 1995); 2. Toteaa, että kertomuksen valmistumisen aikaan tietyt jäsenvaltiot - eivätkä vain uudet jäsenvaltiot - olivat käyttäneet vain pienen osan osuudestaan, mikä koitui näiden jäsenvaltioiden pk-yritysten vahingoksi; kehottaa komissiota ja Euroopan investointipankkia tutkimaan syitä siihen, miksi nämä jäsenvaltiot olivat käyttäneet vain pienen osan omasta osuudestaan, ja kehottaa edellä mainittuja harkitsemaan muiden välikäsien käyttämistä tulevien tämänkaltaisten järjestelyjen yhteydessä; 3. Toteaa, että jotkut jäsenvaltiot olivat ennustaneet paljon suurempia työllistämisen kasvulukuja, eivätkä nämä erot johdu jäsenvaltioiden kokoeroista, ja toteaa myös, että ilmeisesti eräät jäsenvaltiot pystyvät luomaan työpaikan paljon pienemmällä investoinnilla kuin muut, ja on sitä mieltä, että tulevissa kertomuksissa on tutkittava, miksi asiain laita on näin; 4. Katsoo, että tämän aloitteen yhteydessä käytetty pk-yrityksiä koskeva määritelmä, jonka mukaan pienyrityksessä on alle 500 työntekijää, on aivan liian väljä määritelmä; suhtautuu sen vuoksi myönteisesti sen äskettäiseen ehdotukseen, jonka mukaan pk-yrityksiä määriteltäessä on asetettava keskeiselle sijalle neljä arviointiperustetta, jotka ovat työntekijöiden lukumäärä - vähemmän kuin 10 erittäin pienten yritysten osalta, 10 - 50 pienten yritysten osalta, 50 - 250 keskisuurten yritysten osalta - riippuvuusaste, liikevaihto ja taseen summa; huomauttaa, että yleensä pienillä yrityksillä on paljon suurempia vaikeuksia luotonsaannissa kuin suurilla yrityksillä ja katsoo, että tämän järjestelyn yhteydessä on ilmeistä, että mitä suurempi yritys on kysymyksessä, sitä suuremmat mahdollisuudet sillä on luoda uusia työpaikkoja vaikka ilman korkotukea; 5. Tunnustaa, että tämän järjestelyn yhteydessä EIP on laajalti seurannut parlamentin suositusta, jonka mukaan korkotukea pitäisi myöntää vain alle 250 työntekijän pienyrityksille; on kuitenkin sitä mieltä, että tulevissa järjestelyissä korkotuen saajien määrää on supistettava nykyisestäkin ja vedettävä raja 100 tai kenties jopa 50 työntekijän kohdalle; 6. Pitää myönteisenä komission ilmoitusta, jonka mukaan 31. heinäkuuta 1995 mennessä pk-järjestelyllä oli tuettu 42 000 työpaikan luomista; huomauttaa, että tietenkään ei mitenkään voida tietää sitä, kuinka monta näistä uusista työpaikoista olisi syntynyt myös ilman korkotukea eikä sitä, kuinka moni näistä työpaikoista on olemassa vielä vaikkapa kolmen vuoden kuluttua; pyytää komissiota ja Euroopan investointipankkia tutkimaan, millä aloilla työpaikkoja on luotu ja onko tämä työllisyys luonteeltaan rakenteellista; 7. Toteaa, että alkuperäinen EIP:n väliaikaisen antolainausjärjestelyn yhden miljardin ecun määräraha on käytännöllisesti katsoen jo käytetty; kehottaa sen vuoksi komissiota antamaan ehdotuksen, jolla järjestelyä laajennetaan, ottaen kuitenkin huomioon yllä esitetyt puutteet, tai antamaan ehdotuksen samaan päämäärään tähtäävästä vaihtoehtoisesta järjestelystä, jonka tavoitteena olisi auttaa unionia työpaikkojen luomisen tärkeässä tehtävässä erityisesti helpottamalla pääsyä sijoitusrahoituslähteisiin ja pienentämällä näiden varojen kustannuksia; 8. On sitä mieltä, että komission olisi tutkittava välittäjien lukumäärän rajoittamisen etuja jokaisessa jäsenvaltiossa, sillä tästä voi olla se hyöty, että se keskittää käytössä olevat varannot ja lisää siten pk- yritysjärjestelyn saamista pk-yritysten ulottuville ja niiden kannalta helpommaksi; pk-yritysjärjestelyn kattava saatavuus kaikkialla EU:ssa on erittäin tärkeää ja se olisi taattava; 9. On sitä mieltä, että välittäjien olisi noudatettava erittäin tiukkoja rehellisyysvaatimuksia ja olemaan pyrkimättä epärehellisesti houkuttelemaan liiketoimintaa itselleen käyttämällä väärin asemaansa pk-yritysten tilien parissa työskentelevinä välittäjinä; 10. Tukee uutta komission ehdotusta ELISE (European loan insurance guarantee scheme for employment), joka on mahdollinen vaihtoehtoinen keino pk- yrityksille; 11. On sitä mieltä, että Euroopan investointipankki on syytä saada avoimemmaksi ja vastuuvelvolliseksi; tämä olisi tehtävä perustamalla Euroopan parlamentin ja Euroopan investointipankin välinen yhteiskomitea, jonka tehtävä olisi muun muassa tutkia Euroopan investointipankin pk-järjestelyä; 12. Kehottaa puhemiestään välittämään tämän päätöslauselman komissiolle, neuvostolle, jäsenvaltioiden hallituksille ja EIP:n valtuustolle.